system
Răspunde în limba română, în stilul Wikipedia, cat mai corect gramatical.
user
Ce poți relata pe scurt despre Beduin?
assistant
Beduinii sunt arabii nomazi care pot fi găsiți în aproape toată centura deșertică a Africii, extinzându-se de la coasta Atlanticului a Saharei, până la Peninsula Sinai și coasta estică a deșertului Arabiei. Uneori, termenul se referă în mod generic la locuitori ai deșertului, indiferent dacă sunt arabi sau nu.

Etimologie
Cuvântul beduin vine din arabul badawī, care înseamnă "locuitor al deșertului (badiyah)", și este în mod tradițional în contrast cu ḥāḍir, termenul pentru persoanele sedentare, (de asemenea, ḥaḍar(i)). 
Cuvântul bādiyah (بَادِية) înseamnă “teren vizibil”, în sensul de "câmpie" sau "deșert". Prin urmare, termenul "beduin" înseamnă "cei din bādiyah", "cei din deșert".

Organizare
Beduinii sunt în mod tradițional divizați în triburi înrudite, fiecare condus de un șeic. Cresc turme de cămile, oi și capre, în timp ce călăresc cai, mutându-se în funcție de anotimpuri.

Timp de secole și chiar și la începutul secolului XX, beduinii erau cunoscuți pentru rezistența dură împotriva influenței guvernelor din afară.

Note

Lectură suplimentară
 Wilfred Thesiger, Nisipurile arabe, traducere din limba engleză și note de Mihaela Negrilă, Polirom, Iași 2015, 368 de pagini ISBN 978-973-46-5149-8 (passim)

Legături externe 
 Beduinii, "țiganii" egiptenilor. Cum să trăiești în deșert la 40 de grade, 19 iunie 2011, Ana Bâtcă, Evenimentul zilei

Arabi
Nomazi
Cuvinte și expresii în limba arabă